春鸩鸣，鹿江桥下春潮生。潮水悠悠淘沙去，闲鸩处处啼春晴。文武庙前半月池，长教残缺惹相思。唤人侬欲重开凿，圆满应如十五时。北头渔人唱竹枝，风帆片片雨丝丝。街尾少女将剥蔗，蔗叶萧萧思离离。宫后牛墟又菜园，况兼前港更难言。谁知三姓施黄许，怙恶原无过隘门。糕名凤眼玉珍斋，柿粉调成白最佳。入口津津凉且嫩，祇应博会赏金牌。鹿港风沙闻名久，冬日偷闲试一临。十月风沙飞不入，九天霜雪动难侵。几处柴门半掩开，游人阵阵此徘徊。烟花三月后车路，新货搬从草厝来。